CELEX: 62011TN0219
Language: lt
Date: 2011-04-15 00:00:00
Title: Byla T-219/11: 2011 m. balandžio 15 d. pareikštas ieškinys byloje Otero González prieš VRDT — Apli-Agipa (AGIPA)

2.7.2011   
            
            
               LT
            
            
               Europos Sąjungos oficialusis leidinys
            
            
               C 194/16
            
         2011 m. balandžio 15 d. pareikštas ieškinys byloje Otero González prieš VRDT — Apli-Agipa (AGIPA)
   
   (Byla T-219/11)
   2011/C 194/25
   Kalba, kuria surašytas ieškinys: ispanų
   
      Šalys
   
   
      Ieškovas: José Luis Otero González (Barselona, Ispanija), atstovaujamas advokatės S. Correa
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Apli-Agipa SAS (Dormans, Prancūzija)
   
      Reikalavimai
   
   Ieškovas Bendrojo Teismo prašo:
   
               —
            
            
               Panaikinti 2011 m. vasario 14 d. Antrosios apeliacinės tarybos sprendimą byloje R 0556/2010-2, kuriuo iš dalies patenkinamas prašymas dėl šių produktų: „fotografijų, popieriui klijuoti ar namuose naudojamų lipnių juostų (klijų), teptukų, rašymo mašinėlių ir biuro įrengimų (išskyrus baldus), instrukcijų ir mokymo medžiagos (išskyrus prietaisus), pakavimui naudojamų plastikinių medžiagų (nepriskirtų kitoms klasėms), spausdintuvo spaudmenų, klišių“.
            
         
               —
            
            
               Atmesti visą Bendrijos prekių ženklo paraišką Nr. 5.676.721 AGIPA dėl visų 16 klasei priskirtų produktų.
            
         
               —
            
            
               Priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: APLI-AGIPA S.A.S.
   
   
      Prašomas įregistruoti Bendrijos prekių ženklas: Žodinis prekių ženklas AGIPA (registracijos paraiška Nr. 5.676.721) 16 klasės prekėms
   
      Prekių ženklo ar žymens, kuriuo remtasi per protesto procedūrą, savininkas: ieškovas
   
      Prekių ženklas ar žymuo, kuriuo remiamasi: Ispanijos žodinis prekių ženklas AGIPA (Nr. 2.216.879) ir Ispanijos vaizdinis prekių ženklas, turintis žodinį elementą „a — agita“ (Nr. 1.269.511), abu 16 klasės prekėms
   
      Protestų skyriaus sprendimas: iš dalies patenkinti protestą
   
      Apeliacinės tarybos sprendimas: iš dalies patenkinti apeliaciją
   
      Ieškinio pagrindai: neteisingas Reglamento (EB) Nr. 207/2009 8 straipsnio 1 dalies b punkto taikymas ir aiškinimas.